Rikunarita-ORG/Wikinium huggingface dataset:
# Calendario lunal

Un sirculo de petras en Scotland, cual ia es posible un calendario lunal de la eda neolitica
Un **calendario lunal** es fundida sur la sicles mensal de la fases de la luna. Car cada sicle es sirca 29.5 dias, lo es comun per menses de un calendario lunal per alterna entre 29 e 30 dias. Ma, car la periodo de 12 de esta sicles - pd, un anio lunal - es sola 354 dias, 8 oras, 48 minutos, e 34 secondos, calendarios lunal perde sirca 11 dias per anios, relativa a la calendario gregorian (pd la calendario solal). En calendarios pur lunal, como la calendario muslim, la menses lunal sicle tra tota saisones de la anio solal tra un curso de un siclo de 33 anios.

La plu de calendarios lunal no es pur lunal, ma "lunisolal". Sua menses es fundida sur la oservas de la siclo lunal, ma ajusta la siclo de anios par ajunta, per esemplo, un plu mensa cada anio du o tre. Esta es la modo de la calendarios ivri, xines, indu, e tai. An si la calendario gregorian (la calendario solal moderne e internasional) es comun e legal usada en la plu de nasiones, calendarios tradisional continua es usada tra la emisfero este per determina festes relijiosa e nasional.

En alga calendarios lunisolal, como la calendario xines, la prima dia de un mense es la dia cuando un luna nova aveni en sua zona de tempo. En otras, como alga calendarios indu, cada mense comensa a la dia pos la luna plen o la luna nova. Otras ia es fundida en la pasada sur la vide pria de un luna cresente, como en la calendarios ivri e muslim.
# Astronomia

*Esta es la article sur astronomia. La categoria Astronomia conteni plu articles sur astronomia.*
Aristotele ia indui un perspectiva nova de la vide universal, separante la model astronomial de la astrolojial.
**Astronomia** (elinica αστρονομία = άστρον + νόμος, astronomia = astron + nomos, leteral, "lege de la stelas") es la siensa de fenomenos sielal, de cual sua orijina es estra la atmosfera de la Tera.

Astronomia es un de la poca siensas do la amatos pote ancora ave un rol importante, spesial en la descovre e oserva de fenomenos tempal. La astronomistes amato ia contribui a multe descovres astronomial importante, como la trova de cometas nova.

## Istoria

En tempos temprana, la astronomia ia es sola composada de la oserva e la preside de la moves de ojetos vidable a la oios. En alga locas, cultures temprana ia asembla fabricadas masosa cual ta pote ave usa astronomial. En ajunta a sua usas ritual, un elementos importante en conose cuando planta cultivas, como ance comprende la longia de la anio.

## Temas relatada

La calendario no pertine direta a astronomia moderna. Ma lo es relatada, car la calendarios es xef construida seguente la moves, evidente o real, de la Sol (la dias) e la Luna (la menses).

Astrolojia es un siensa falsa cual opina ce la move de la corpos sielal influe nosa vives sur la Tera.

## Vide ance

* Stela
* Galasia
* Universo
* Buma grande — la comensa de la universo
* Planetas estrasolal
* Biolojia estrateral

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Computador

*Esta es la article supra computadores. La categoria Computador conteni plu articles sur computadores.*
ENIAC, un computador clasica
Un **computador** es un aparato cual servi per prosede informas seguente prosedes determinada. An si aparatos per conta pote es incluida par esta defini (la abaco e calculadores macinal vea, per esemplo), la computadores moderna es aparatos eletronical, fundida sur la aljebra de Boole e la sistem binaria.

Computadores di istorias tempranas fua concededo como devicios calculados.

* Cronolojia de computa
* Informatica
* Supracomputador
* Lingua informatical
* Sistem de opera
	+ Unix
	+ Linux
* Hunspell
* Ergane
# Islansce (lingua)

| Islansce (íslenska) |
| --- |
| Parlada en: | Island |
| Area: | Europa |
| Tota parlores: | 300.000 |
| Ordina: |  |
| Familia: | Linguas germanica |
| State ofisial |
| Lingua ofisial de: | Island |
| Regulada par: | Íslensk Málstöð |
| Sifras |
| ISO 639-1 | is |
| ISO 639-2 | isl |
| SIL | isl |
|  Mapa de Island. |
| Vide ance: Lingua – Lista de linguas |

**Islansce** (islenske) es un lingua germanica norde, la lingua ofisial de Island, e la lingua madral de la popla islansce. Sua relatadas la plu prosima es faroisce e dialetos de norsce ueste como *Sognamål*. An si la plu de linguas european ueste ia redui la complicas de gramatica, islansce reteni la plu de gramatica complicada, simil a latina, norsce vea, o engles vea. Islansce es parlada par sirca 300 000 persones, la plu en Island. La testos la plu vea en islansce ia es scriveda sirca 1100. La plu famosas de estas, scriveda de la sentenio 12, es la sagas, la scrives istorial de Snorri Sturluson, e la poesias de la eddas.

Un esemplo:

 Faðir vor, þú sem er á himnum.

 Helgist þitt nafn, til komi þitt ríki,

 verði þinn vilji, svo á jörðu sem á himni.

 Gef oss í dag vort daglegt brauð.

 Fyrirgef oss vorar skuldir,

 svo sem vér og fyrirgefum

 vorum skuldunautum.

 Og eigi leið þú oss í freistni,

 heldur frelsa oss frá illu.

 Því að þitt er ríkið, mátturinn og dýrðin

 að eilífu amen.

| Linguas germanica |
| --- |
| **Germanica norde** | Dansce • Faroisce • Islansce • Norsce • Svensce |
| **Germanica ueste** | Africans • Deutx • Engles • Engles antica • Frisce • Ides • Limburgan • Nederlandes • Platdeutx • Scotes |
| **Germanica este** | Burgunda • Goto • Langobarda • Vandal |
| **Creoles** | Bislama • Creol jamaican • Singles • Sranan • Pisin |
| **Artifisial** | Folkspraak • Frenkisch |
# Norsce (lingua)

| Norsce (norsk) |
| --- |
| Parlada en: | Noria |
| Area: | Europa |
| Tota parlores: | 4.7 milion |
| Ordina: |  |
| Familia: | Linguas germanica |
| State ofisial |
| Lingua ofisial de: | Noria |
| Regulada par: |  |
| Sifras |
| ISO 639-1 | no |
| ISO 639-2 | nor |
| SIL | nor |
|  Dialetos de norsce. |
| Vide ance: Lingua – Lista de linguas |

**Norsce** (norsk) es un lingua germanica norde parlada xef en Noria par sirca 4.7 milion persones. Con svensce e dansce, lo es un continua de dialetos sin bordas clar. Los ci parla norsce no pote comprende parlores de islansce e faroisce ce la linguas de la continente ia deveni plu e plu simple en gramatica.

On ave du formas ofisial de scriveda norsce, **bokmål** (leteral "lingua de libros") cual es per la plu derivada de dansce, e **nynorsk** ("norsce nova") cual es fundada en dialetos de Noria.

Un esemplo en Bokmål:

 Vår Far i himmelen!

 La navnet ditt helliges.

 La riket ditt komme.

 La viljen din skje på jorden slik som i himmelen.

 Gi oss i dag vårt daglige brød,

 og tilgi oss vår skyld,

 slik også vi tilgir våre skyldnere.

 Og la oss ikke komme i fristelse,

 men frels oss fra det onde.

 For riket er ditt og makten og æren i evighet.

 Amen

## Referes

| Linguas germanica |
| --- |
| **Germanica norde** | Dansce • Faroisce • Islansce • Norsce • Svensce |
| **Germanica ueste** | Africans • Deutx • Engles • Engles antica • Frisce • Ides • Limburgan • Nederlandes • Platdeutx • Scotes |
| **Germanica este** | Burgunda • Goto • Langobarda • Vandal |
| **Creoles** | Bislama • Creol jamaican • Singles • Sranan • Pisin |
| **Artifisial** | Folkspraak • Frenkisch |
# Dansce (lingua)

| Dansce (dansk) |
| --- |
| Parlada en: | Danmarc |
| Area: | Europa |
| Tota parlores: | 6 milion |
| Ordina: |  |
| Familia: | Linguas germanica |
| State ofisial |
| Lingua ofisial de: | Danmarc |
| Regulada par: | Dansk Sprognævn |
| Sifras |
| ISO 639-1 | da |
| ISO 639-2 | dan |
| SIL | dan |
|  Dialetos del dansce. |
| Vide ance: Lingua – Lista de linguas |

**Dansce** es un lingua germanica norde, un sugrupo de la ramo germanica de la linguas indo-european. Como svensce, lo desende de la grupo de dialetos nomida nordica este. norsce, islansce e faroisce parteni a la grupo nordica ueste. Dansce es parlada par sirca 6 milion persones, xef en Danmarc.

En ajunta a otra linguas germanica norde, dansce desende de la nordica antica, la lingua comun de la poplas germanica ci ia abita en Scandinavia en la Era Vicing.

Un esemplo:

 Vor Fader, du som er i Himlene!

 Helliget vorde dit navn;

 komme dit rige;

 ske din vilje

 på jorden, som den sker i Himmelen;

 giv os i dag vort daglige brød;

 og forlad os vor skyld,

 som også vi forlader vore skyldnere;

 og led os ikke ind i fristelse;

 men fri os fra det onde;

 thi dit er Riget og magten og æren i evighed!

 Amen.

| Linguas germanica |
| --- |
| **Germanica norde** | Dansce • Faroisce • Islansce • Norsce • Svensce |
| **Germanica ueste** | Africans • Deutx • Engles • Engles antica • Frisce • Ides • Limburgan • Nederlandes • Platdeutx • Scotes |
| **Germanica este** | Burgunda • Goto • Langobarda • Vandal |
| **Creoles** | Bislama • Creol jamaican • Singles • Sranan • Pisin |
| **Artifisial** | Folkspraak • Frenkisch |
# Svensce (lingua)

| Svensce (svenska) |
| --- |
| Parlada en: | Sveria e Suomi |
| Area: | Europa |
| Tota parlores: | 10 miliones |
| Ordina: |  |
| Familia: | Linguas germanica |
| State ofisial |
| Lingua ofisial de: | Sveria e Suomi |
| Regulada par: |  |
| Sifras |
| ISO 639-1 | sv |
| ISO 639-2 | swe |
| SIL | swe |
|   |
| Vide ance: Lingua – Lista de linguas |

Parla svensce
**Svensce** es un lingua germanica norde, xef parlada en Sveria, partes de Suomi, e en la Isolas Åland, par plu ca 9 milion persones. Lo es multe simil a dansce e norsce. Con esta linguas e ance islansce e faroisce, svensce es un desendente de norsce vea, la lingua de la popla germanica ci ia abita Scandinavia en la eda de la vicinges.

Un esemplo:

 Vår fader, du som är i himlen.

 Låt ditt namn bli helgat.

 Låt ditt rike komma.

 Låt din vilja ske,

 på jorden så som i himlen.

 Ge oss i dag vårt bröd för dagen som kommer.

 Och förlåt oss våra skulder,

 liksom vi har förlåtit dem som står i skuld till oss.

 Och utsätt oss inte för prövning,

 utan rädda oss från det onda.

 Ditt är riket. Din är makten och äran i evighet.

 Amen.

| Linguas germanica |
| --- |
| **Germanica norde** | Dansce • Faroisce • Islansce • Norsce • Svensce |
| **Germanica ueste** | Africans • Deutx • Engles • Engles antica • Frisce • Ides • Limburgan • Nederlandes • Platdeutx • Scotes |
| **Germanica este** | Burgunda • Goto • Langobarda • Vandal |
| **Creoles** | Bislama • Creol jamaican • Singles • Sranan • Pisin |
| **Artifisial** | Folkspraak • Frenkisch |
# Sistem solal

La Sol e la planetas
La **sistem solal** es la sistem de la Sol, la planetas liada par gravita, e otra ojetos cual orbita la Sol. La Sol es un stela, e otra stelas pote es ance solas con sua planetas propre. De la cosas cual orbita la Sol direta, la oto la plu grande es la planetas, e la resta es cosas plu peti, como planetas nanin, asteroides, e cometas. De la cosas cual orbita la Sol nondireta, pd satelites o lunas, du es plu grande ca la planeta la plu peta, Mercurio.

La sistem solal ia formi 4.6 bilion anios a ante de la colasa par gravita de un nube moleculal jigante. La majoria de la masa de la sistem es en la Sol, con la majoria de la resta contenida en Jupiter. La cuatro planetas plu peti e plu prosima a la Sol, Mercurio, Venus, Tera, e Marte, es prima composada de roca e metal. La cuatro planetas esterna es planetas gasosa. La du la plu grande, Jupiter e Saturne, es jigantes gasosa, composada xef de idrojen e elio; la du la plu distante, Urano e Netuno, es jigantes jelosa, composada xef de materia jelin con temperatures de fonda alta, como acua, amonia, e metano. Tota oto planetas ave orbitas cuasi sirculo cual es contenida en un disco cuasi plata, nomida la eclisica.

La sistem solal conteni ance ojetos plu peti. La sintur de asteroides, cual esiste entre la orbitas de Marte e Jupiter, conteni xef ojetos composada, como la planetas terin, de roca e metal. Estra la orbita de Netuno es la sintur de Kuiper e la disco sperdeda, cual es cuantias de corpos composada xef de jelo. E estra estas es un cuantia nova descovreda de cosas nomida sednoides. En esta grupos es multe ojetos sufisinte grande ce los ia es sferida par sua propre gravita. Alga ojetos es nomida planetas nanin. Los cual es nomida inclui la asteroide Ceres e la du ojetos estra Netuno: Pluto e Eris. En ajunta a esta du rejiones es otra cuantias de corpos peti, incluinte cometas, sentauros, e polvo interplanetal cual viaja libre entre rejiones. Ses de la planetas, cuatro de la planoetas nanin, e multe otra corpos es orbitada par satelites natural, comun nomida lunas. E cada de la planetas esterna es ensircada par anelos de polvo e otra ojetos peti.

La venta solal, un corente de particulas cargada flue a estra de la Sol, creante un rejion bolin en la media interstelal nomida la eliosfero. La eliopausa es la punto a cual presa de la venta solal es egal a la presa oposante de la media interstelal. Lo estende a la borda de la disco sperdeda. La nube de Oort, crededa como la fonte de cometas con periodos longa, pote ance esiste sirca miles veses plu distante ca la eliosfero. La sistem solal es locada en la Braso de Orion, 26000 anios de lus de la sentro de nosa galasia, la Via Letin.

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Mercurio

Vista de mercurio de MESSENGER
**Mercurio** (simbole: ) es la planeta la plu prosima a la Sol en nosa sistem solal, orbitante la Sol en 88 dias. Lo es briliante cuando oservada de la Tera: sua cuantia de brilia varia de sirca -2,0 a 5,5. Ma lo no es fasil vidable, car la masima de sua separa angulal de la Sol es sola 28,3° — donce lo es vidable sola a lus prima e lus final.

On no conose bon la planeta. La prima de du veculos spasial cual ia visita la planeta ia es Mariner 10, cual ia mapa sola sirca 45% de la surfas en 1974 e 1975. La veculo du, su la nom MESSENGER, ia mapa plu 30% en janero 2008.

Mercurio aspeta simil a la Luna, con multe crateres. Lo ave no lunas e no atmosfera. La planeta ave un cor de fero cual jenera un campo magnetal con sirca 1% de la potia de la campo magnetal de la Tera. La temperatur de la surfas varia de sirca 90 a 700 K: la punto direta su la Sol es la plu calda, e la fondo de crateres a la polos es la plu fria.

La romanes ia nomi la planeta per la dio Mercurio, probable car la planeta move rapida en la sielo de la lus prima. La simbol de Mercurio representa la testa de la dio, en sua elmo con aletas, supra sua basto: un simbol antica de astrolojia.

Ante la sentenio 4 aec, astronomistes elinica ia crede ce la planeta es du ojetos diferente: la un vidable sola a leva de sol, e la otra vidable sola a reposa de sol. La poplas xines, corean, japanes e viet nomi la planeta "la stela de acua", per un de la sinco elementos clasica.

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Venus

Vista de Venus de Mariner 10, en colores real.
**Venus** (simbole: ) es la planeta du de la Sol, e orbita lo en 224,7 dias. Pos nosa Luna, Venus es la ojeto la plu briliante en la sielo a note, con fortia parente de -4,6 (masima). Videda de la Tera, Venus pare resta sempre prosima la Sol, de cual sua distantia angulal masima es 47,8%. Venus deveni la plu briliante pronto ante la leva de sol, o pronto pos la reposa de sol, e per esta razona on nomi lo la stela de matina o la stela de sera.

Venus es un planeta terin, e on ia descrive lo como la sore de la Tera, car la du ave grandia e composa simil. La planeta es covreda con un strato opaca de nubes refletante, e sua surfas no pote es videda de spasio en lus vidable. Venus ia es la sujeto de multe divinas asta la descovre de alga de sua secretas par siensa planetal en la sentenio 20. Lo ave la atmosfera la plu densa de la planetas terin, xef composada de dioside de carbono, e la presa atmosferal a sua surfas es plu forte a 90 veses ca lo de la Tera.

La surfas de Venus ia es descriveda en mapas detaliosa sola en la 30 anios resente. On vide atesta de multe ativia volcanal, e alga volcanes es cisa ativa ance oji. Diferente de la move constante de la crosta de la tera, siensistes crede ce la crosta de Venus sumerji rapida (en alga milion anios) a un ves en sirca sento milion anios, e deveni resiclida.

Venus es nomida per la diva roman de ama, e la plu de la ojetos a sua surfas es nomida per femes famosa de mitolojia.

## Atmosfera

La atmosfera de Venus es multe densa, composada de 96% CO2, 3% nitrojen, e otra gases. En la surfas, la presa atmosferal es plu densa a 90 veses ca lo de la Tera, e la temperatur es prosima 500 °C. A contra, a 50 cilometres supra la surfas, la temperatur e presa atmosferal es sirca la mesma de los de la Tera, e esta es la local la plu simil a la Tera en la sistem solal. La siensiste Geoffrey A. Landis ia publici un paper cual asentua ce nos debe vade no a Marte pos la Luna, ma a Venus.

## Esplora de Venus

Un sonda sirca la planeta, nomida Venus Express, ia es realida par la Ajenteria Spasial de Europa. Venus Express ia ariva a la planeta en 2006, e sua mision ia fini en 2014.

## Referis

Colonization of Venus, Geoffrey A. Landis

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Jupiter

Vista de Jupiter
**Jupiter** (simbole: ) es la planeta sinco de la Sol, e la plu grande de la sistem solal. *Jupiter* e la otra planetas jigante (Saturno, Urano e Netuno) es nomida la planetas jupiterin a veses.

Jupiter es normal la cosa cuatro de la plu briliantes en la sielo, pos la Sol, la Luna e Venus; a veses, Marte aspeta plu briliante ca Jupiter.

Jupiter es plu grande par 2,5 veses ca tota otra planetas juntada. Lo ave plu ca 60 lunetas.

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Jeolojia

*Esta es la article sur jeolojia. La categoria Jeolojia conteni plu articles sur jeolojia.*
**Jeolojia** es la siensa cual studia la formi e composa de la tera. Lo studia la formas esterna e interna de la Tera e tota cambias de pos sua orijina.

La jeolojia descrive la strutur de la Tera su sua surfas, e la prosedes cual ia formi esta strutur. Lo ance furni utiles per determina la edas asoluta e relativa de la rocas trovada en un loca e ance descrive la istoria de esta rocas. Combinante esta utiles, la jeolojistes pote nara la istoria jeolojial de la Tera e ance mostra la eda de la Tera. La jeolojia furni la evidentia prima de la placas tetonical, la istoria evolual de vive e la climas pasada de la Tera.

## Etimolojia

Jeolojia veni de la elinica antica γῆ, gē, "tera" e -λoγία, -logia, "studia de).

**Zonas jeolojial de la mundo Croste de mares
	+ blu oscur: 0-20 m
	+ blu media: 20-65 m
	+ blu clar: >65 m

* Zonas jeolojial
	+ orania: Scermo jeolojial
	+ rosa: Plataforma de continentes
	+ turcesa: Monte
	+ blu: Bol jeolojial
	+ purpur: Zona ignea
	+ jala: Crosta estendeda

## Temas

* Cristalografia
* Speleolojia
* Gemolojia
* Jeografia
* Jeomorfolojia
* Mineralojia
* Scala de edas jeolojial
* Sedimentolojia
* Siensa tetonical
# Eurasia

**Eurasia** es la continente composada de Europa e Asia. An si la du es tradisional videda como du continentes separada, los es vera sola du partes de un continente. Eurasia ave un area de 52 990 000 km2, cual inclui 36.2% de la tota area de tera. Lo conteni sirca 72.5% de la popla - sirca 4 600 000 000 persones.